N  A  V  O  D  I  L  O

Za izpolnjevanje in oddajo vlog v zadevi prijave škode na kmetijskih pridelkih na območju Mestne občine Murska Sobota

Škoda na kmetijskih pridelkih zaradi posledic pozebe (od 17.04.  do 22. 04. 2024) se prijavlja na OBRAZCU 2 – ocena škode v tekoči kmetijski proizvodnji na pridelkih, povzročena po naravni nesreči. 

Obrazec je potrebno izpolniti z VELIKIMI TISKANIMI ČRKAMI.

Izpolnite naslednje točke:
Točka 1: Podatki o nesreči (izpolnite vse neizpolnjene rubrike in bodite pozorni pri vpisu na pravilne podatke)

Točka 2: Ocena škode 
V tabeli NE izpolnjujete stolpca D (razred donosa*) in stolpca G (škoda EUR).

· V stolpcu A, vpišite pravilno številko GERK-a. Nepravilne številke GERK-a ne bo možno vnesti v aplikacijo AJDA.  

· V stolpcu B (vrsta kulture) in v stolpcu C (šifra), se prijavijo in upoštevajo samo priznane kulture v katastrskih občinah na teritorialnem območju. Glejte priložen šifrant priznanih kultur. Pri vpisu šifre kulture bodite pozorni, da vpišete šifro iz priloženega šifranta in NE šifro iz vloge za subvencijo.

· V stolpcu E (zmanjšanje letnega pridelka v %), navedite dejanski odstotek oškodovanosti. 

· V stolpcu F (poškodovana površina kulture v GERK-u), vpišete celotno površino posamezne kulture v ARIH (NE V HEKTARJIH). V kolikor imate v enem GERK-u več različnih kultur, morate vsako kulturo vnesti v svojo vrstico. 

· Stolpec H (št. zav. police), izpolnite, v kolikor ste imeli pridelke zavarovane.

Točka 3: Možnost za kmetijsko dejavnost ni potrebno izpolniti.  

Skupna prijavljena škoda zaradi posledic poozebe, ne sme v seštevku presegati 100 % na posamezen GERK.

Vsi oddani obrazci morajo biti podpisani na dveh mestih kjer je navedeno Oškodovanec (nosilec kmet. gospodarstva), drugače vloga ni popolna!

Vlogo je potrebno oddati do petka, 15. 11. 2024, do 13.00 ure.

Vlogo oddate:
· V vložišču Mestne občine Murska Sobota v času uradnih ur ali 
· Vlogo pošljete po pošti na naslov Mestna občina Murska Sobota, Kardoševa ul. 2, 9000 Murska Sobota ali 
· Skenirano vlogo posredujete na elektronski naslov mestna.obcina@murska-sobota.si 
